joelniklaus/EU_Wikipedias huggingface dataset:
Φραγκίσκος δούκας του Τεκ

Ο Φραγκίσκος (γερμ. Franz von Teck, 28 Αυγούστου 1837 - 21 Ιανουαρίου 1900) από τον Οίκο της Βυρτεμβέργης ήταν δούκας του Τεκ.

Βιογραφία
Ο Φραγκίσκος Παύλος Κάρολος Λουδοβίκος Αλέξανδρος ήταν ο μόνος γιος του Αλεξάνδρου της Βυρτεμβέργης και της Κλάουντιν Ρίντεϋ, κόρης του Λάζλο, Κόμη του Κις-Ρέντε.

Στην Κλάουντιν και στα τέκνα της δόθηκε ο τίτλος του κόμη του Χόενσταϊν. Η μητέρα του έπαθε δυστύχημα με άλογα σε ηλικία 29 ετών και ο πατέρας του έγινε νοητικά ασταθής. Ο Γουλιέλμος Α΄ της Βυρτεμβέργης (εξάδελφος του Φραγκίσκου) έδωσε στα τέκνα τον τίτλο του πρίγκιπα του Τεκ. Μετά το γάμο του, ο Φραγκίσκος αναβαθμίστηκε σε δούκα του Τεκ από τον 2ο εξάδελφό του, Κάρολο Α΄ της Βυρτεμβέργης.

Το 1900 απεβίωσε στο Λευκό Μέγαρο (White Lodge) του Πάρκου του Ρίτσμοντ στο Λονδίνο.

Οικογένεια
Νυμφεύτηκε το 1866 τη Μαρία Αδελαΐδα των Γουέλφων-Αννοβέρου, κόρη του Αδόλφου, Δούκα του Κέιμπριτζ (γιου του Γεωργίου Γ΄ του Ηνωμένου Βασιλείου), και είχε τέκνα:
 Μαρία (1867-1953), παντρεύτηκε τον Γεώργιο Ε΄ του Ηνωμένου Βασιλείου.
 Αδόλφος (1868-1927), Δούκας του Τεκ.
 Φραγκίσκος (1870-1910), Πρίγκιπας του Τεκ.
 Αλέξανδρος (1874-1957), Πρίγκιπας του Τεκ.

Πηγές
 Huberty, M., Giraud, A., Magdelaine, F. & B. (1979) L’Allemagne Dynastique, Vol. II (Alain Giraud, Le Perreux, France) p.524 ISBN 2-901138-02-0
 ‘TECK’, Who Was Who, A & C Black, 1920–2008; online edn, Oxford University Press, Dec 2007 accessed 4 Jan 2012
 Weir, A. (1996) Britain's Royal Families: The Complete Genealogy, Revised edition (Pimlico, London)
 James Pope-Hennessy, Queen Mary, Reprint Society 1959, p 61.

Παραπομπές σε πηγές

Οίκος της Βυρτεμβέργης
Καστανίτης Ξάνθης

Ο Καστανίτης είναι ορεινό χωριό της Θράκης στην Περιφερειακή Ενότητα Ξάνθης.

Γεωγραφία - Ιστορία 
Ο Καστανίτης βρίσκεται στις νότιες πλαγιές της Δυτικής Ροδόπης σε υψόμετρο 475 μέτρα, στα νότια της κορυφής "Ερμάριο" ή "Βράχια του Αμπάρ Καγιά" (υψόμετρο 1.441 μέτρα) και απέχει 44 χλμ. βορειοδυτικά της Ξάνθης. Θεωρείται από τους πρόσφατα εγκαταλειμμένους ορεινούς οικισμούς της Ξάνθης Ο πληθυσμός του το 1920 ήταν περίπου 281 κάτοικοι. Το 1961, ο πληθυσμός μειώθηκε δραματικά σε 127 περίπου κατοίκους και μέχρι το 1971, είχαν μείνει μόλις 24 κάτοικοι. Τα σπίτια του χωριού, άλλα καλοδιατηρημένα και άλλα γκρεμισμένα. έχουν τα γνωρίσματα της παραδοσιακής αρχιτεκτονικής της περιοχής (Σταυρούπολης).

Το χωριό θεωρείται προσφυγικό γιατί, μετά την Μικρασιατική Καταστροφή και την ανταλλαγή πληθυσμών του 1923,  οι μουσουλμάνοι κάτοικοί του μετακινήθηκαν στην Τουρκία ενώ πρόσφυγες από τον Βόσπορο ήρθαν και εγκαταστάθηκαν σε αυτό. Η εκκλησία του χωριού είναι αφιερωμένη στην κοίμηση της Θεοτόκου και κάθε χρόνο στις 14 Αυγούστου ο σύλλογος του χωριού διοργανώνει πανηγύρι. Το χωριό ζωντανεύει ξανά και πολύς κόσμος από τα γύρω χωριά συμμετέχει στην διασκέδαση.

Ονομασία - Διοικητικά 
Η σημερινή ονομασία του χωριού προέρχεται από τις πολυάριθμες καστανιές της περιοχής. O οικισμός ανήκε από το 1878 ως το 1912 (περίοδος τουρκοκρατίας) στο βιλαέτι Aδριανούπολης, στο σαντζάκι Γκιουμουλτζίνας (Κομοτηνής) και στον καζά Ξάνθης. Στις 03/12/1923 ο οικισμός αποσπάται από την επαρχία Δράμας του νομού Δράμας και υπάγεται στην επαρχία Ξάνθης του νομού Ροδόπης. Στις 22/11/1926 ο οικισμός, που τότε αποκαλούνταν Χορουσλού και ανήκε στην κοινότητα Κοζλούτσας (μετέπειτα Καρυόφυτο), μετονομάζεται σε Καστανίτης. Στις 21/12/1944 ο οικισμός αποσπάται από το νομό Ροδόπης και υπάγεται στο νομό Ξάνθης Καστανίτης Ν. Ξάνθης.

Σύμφωνα με το Πρόγραμμα «Καλλικράτης» μαζί με το Άνω Καρυόφυτο, το Κάτω Καρυόφυτο και τον Λειβαδίτη αποτελούν την τοπική κοινότητα Καρυοφύτου που υπάγεται στη δημοτική ενότητα Σταυρούπολης του Δήμου Ξάνθης και σύμφωνα με την απογραφή του 2011 απογράφησαν 14 κάτοικοι.

Εξωτερικοί σύνδεσμοι 
 http://www.e-city.gr/xanthi/home/view/1206.php
Η πεζοπορική διαδρομή Σταυρούπολη - Καστανίτης από τον ιστότοπο https://el.wikiloc.com/

Παραπομπές 

Χωριά του νομού Ξάνθης
Δήμος Ξάνθης
Ευγένιος της Βυρτεμβέργης (1846-1877)

Ο Ευγένιος Δ΄ (γερμ. Eugen, 20 Αυγούστου 1846 - 27 Ιανουαρίου 1877) από τον Οίκο της Βυρτεμβέργης ήταν δούκας της Βυρτεμβέργης.

Βιογραφία
Ήταν ο μόνος γιος του Ευγενίου Γ΄ της Βυρτεμβέργης και της Ματθίλδης, κόρης του Γεωργίου Γουλιέλμου του Σάουμπουρκ-Λίππε.

Ο Γουλιέλμος Ευγένιος Αύγουστος Γεώργιος γεννήθηκε στο Μπύκεμπουργκ του Σάουμπουρκ-Λίππε και μεγάλωσε στο Μπαντ Καρλσρούε (Πόκουι) της Σιλεσίας, στην Πρωσία. Σπούδασε στο Πανεπιστήμιο του Τύμπινγκεν. Εισήλθε στο στρατό της Βυρτεμβέργης το 1866 ως υπολοχαγός και με το 3ο Σύνταγμα Ιππικού συμμετείχε στον Αυστρο-Πρωσικό Πόλεμο. Το διάστημα 1866-70 άφησε το στρατό και συνέχισε τις σπουδές του, μερικές από αυτές στο Παρίσι. Μαζί με τον θείο του Γουλιέλμο ταξίδεψε στις ΗΠΑ το 1868-69.

Κατά τον Γαλλο-Πρωσικό Πόλεμο του 1870-71, πολέμησε ως υπολοχαγός σε τέσσερις μάχες. Το 1871 έγινε λοχαγός και το επόμενο έτος εισήλθε στο Σύνταγμα Ουλάνων Βασιλιάς Γουλιέλμος Α΄. Το 1874 έγινε ταγματάρχης και δύο έτη μετά αξιωματικός του Επιτελείου. Το 1876 διοικούσε μοίρα και μετατέθηκε στο 11ο Σύνταγμα Ουσάρων Βεστφαλία, στο Ντύσσελντορφ.

Ο 2ος εξάδελφος του πατέρα του, ο Γουλιέλμος Α΄ της Βυρτεμβέργης είχε σύζυγο την Όλγα Νικολάγιεβνα, κόρη του Νικολάου Α΄ της Ρωσίας· επειδή ήταν άτεκνοι, υιοθέτησαν την ανιψιά της Όλγας, τη Βέρα Κωνσταντίνοβνα και διάλεξαν ως σύζυγό της τον Ευγένιο Δ΄. Η Βέρα ήταν η νεότερη αδελφή της Όλγας Κωνσταντίνοβνας, συζύγου του Γεωργίου Α΄ της Ελλάδας.

Ο Ευγένιος Δ΄ το 1877 ξαφνικά ασθένησε και απεβίωσε σε ηλικία 31 ετών. Τάφηκε στο παρεκκλήσιο του Κάστρου της Στουτγάρδης.

Οικογένεια
Νυμφεύτηκε το 1874 τη Βέρα Κωνσταντίνοβνα, κόρη του Κωνσταντίνου Νικολάγιεβιτς της Ρωσίας, και είχε τέκνα:
 Κάρολος Ευγένιος (8 Απριλίου - 11 Νοεμβρίου 1875).
 Έλσα (1876 - 1936), παντρεύτηκε τον Αλβέρτο του Σάουμπουργκ-Λίππε.
 Όλγα (1876 - 1932), παντρεύτηκε τον Μαξιμιλιανό του Σάουμπουργκ-Λίππε.

Πηγές
 Genealogics - Leo van de Pas - Herzog Eugen von Württemberg
 thePeerage.com - Eugen Herzog von Württemberg
 The Royal House of Stuart, London, 1969, 1971, 1976, Addington, A. C., Reference: page 223
 L'Allemagne dynastique, Huberty, Giraud, Magdelaine, Reference: vol II page 540.
 Martin, Frederick (1879). The statesman's year-book. London: Macmillan and Co.

Παραπομπές σε πηγές

Οίκος της Βυρτεμβέργης
Ανθώνας Ηλείας

Ο Ανθώνας (επίσημα: ο Ανθών) είναι ορεινός οικισμός του νομού Ηλείας, ευρισκόμενος σε υψόμετρο 380 μέτρων περίπου, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ήλιδας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Πηνείας ως έδρα του ομώνυμου πρώην δημοτικού διαμερίσματος. 

Τα χωριά που βρίσκονται γύρω από τον Ανθώνα είναι τα Άγναντα, η Βουλιαγμένη, το Πανόπουλο, το Καλό Παιδί και η Ροδιά. Η τοπική οικονομία στηρίζεται στην κτηνοτροφία και την γεωργία. Βασικό προϊόν παραγωγής της περιοχής είναι το ελαιόλαδο.

Γενικά στοιχεία
Ιστορικά ο Ανθώνας χρονολογείται από την εποχή της Τουρκοκρατίας και η τότε ονομασία του ήταν Τατάραλι, που φημολογείται πως πήρε την ονομασία αυτή από το όνομα του τότε Τούρκου "διοικούντα" Αλή του χωριού. Μετονομάστηκε στις 19/7/1928 από Τατάραλι σε Ανθώνας. Το 1835, στην απελευθερωμένη πλέον Πηνεία, υπήχθη στο Δήμο Σελληεντίας (Τατάραλης) με έδρα τον Ανθώνα.

Ο προστάτης του χωριού είναι ο Άγιος Νικόλαος και ο Ιερός Ναός του βρίσκεται στο κέντρο του χωριού. Ακόμα υπάρχει και ο Ιερός Ναός της Παναγίας Θεοτόκου, που βρίσκεται στο ψηλότερο σημείο του χωριού.

Ανατολικά του χωριού και σε απόσταση 4 χλμ., βρίσκεται το μοναδικό επίπεδο δάσος της Ελλάδας, η Κάπελη, έκτασης 218.000 στρεμμάτων, που αποτελείται από σπερμοφυή βελανιδιά και είναι ενταγμένο στο δίκτυο NATURA 2000 λόγω της σπουδαιότητάς του, η οποία εκτιμάται από την αρχαιότητα.

Τα οδικά δίκτυα του χωριού είναι ένας ασφαλτοστρωμένος δρόμος 9 χλμ. ο οποίος οδηγεί στην Eθνική Oδό «111» και ένας δεύτερος 4 χλμ. ο οποίος συνδέει το χωριό με το Σιμόπουλο, το κεφαλοχώρι της περιοχής.

Τοπική κοινότητα και δημογραφική εξέλιξη
Η τοπική κοινότητα Ανθώνος είναι χαρακτηρισμένη ως αγροτικός ημιορεινός οικισμός, με έκταση 7,312 χμ² (2011). Περιλαμβάνει και τον οικισμό Καλό Παιδί.

Πληθυσμός

(σε παρένθεση ο πληθυσμός της τοπικής κοινότητας)

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
 Εγκυκλοπαίδεια Πάπυρος Λαρούς, 1963 (ΠΛ)

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Ανθώνα Ηλέιας. eetaa.gr. Ανακτήθηκε: 13/12/2017.
 Ε.Ε.Τ.Α.Α. - Διοικητικές μεταβολές Κοινότητας Ανθώνα Ηλείας. eetaa.gr. Ανακτήθηκε: 13/12/2017.
 Πανδέκτης: Μετονομασίες των Οικισμών της Ελλάδας - Τατάραλι-Ανθώνας. pandektis.ekt.gr. Ανακτήθηκε: 30/11/2017.

Χωριά του νομού Ηλείας
Δήμος Ήλιδας
Δήμος Πηνείας
Λουίς ντε Ουαγκόν Μπαριός

Ο Λουίς ντε Ουαγκόν Μπαριός (λατινικό αλφάβητο : 0 Luis de Uhagón Barrios), ήταν Ισπανός πρωταθλητής της αντισφαίρισης και της Πελότα.

Καριέρα στην αντισφαίριση 
Ο Μπαριός ήταν πρωταθλητής Ισπανίας στα δύο πρώτα εθνικά πρωταθλήματα στο μονό που έγιναν το 1910 και το 1911. Το 1910, στην Μαδρίτη, για να κατακτήσει τον τίτλο νίκησε κατά σειρά τον Ρότζερ Κούπερ με 6-4 6-4, τον Αλφέντο Φαλκομπρίντζ με 6-1 6-0, τον Βινσέντε Μαρτίν Μπερτράν ντε Λις με 6-0 7-5 και στον τελικό τον Σαντιάγκο Μέντεζ-Βίγκο με 6-2 6-2 6-0. Το έπαθλο του ήταν ένα κύπελλο αθλοθετημένο από τον Ισπανό βασιλιά Αλφόνσο ΙΓ΄ όπου έκανε και ο ίδιος την απονομή. 

Ήταν επίσης νικητής στο διεθνές πρωτάθλημα της Μαδρίτης το το 1910 στο μονό κερδίζοντας στον τελικό τον Βινσέντε Μαρτίν Μπερτράν ντε Λις και στο μεικτό με συμπαίκτρια την  Lili Rozpide. Κι εδώ το κύπελλο ήταν αθλοθετημένο από τον βασιλιά ενώ στο μεικτό από την βασίλισσα Χριστίνα.

Καριέρα στην Πελότα 
Ο Μπαριός στην πελότα ήταν αθλητής του συλλόγου "Κλούμπ ντε Σπορ Βάσκο" (Club de Sport Vasco) κι έπαιξε στον πρώτο αγώνα που έδωσε στην Μαδρίτη, ενώπιον του βασιλιά, το 1900 σε συνάντηση με Αργεντινούς, μάλιστα αναφέρεται ότι νίκησε με συμπαίκτη τον Φερνάντες ντελ Καστίλο .

Παραπομπές 

Ισπανοί αθλητές της αντισφαίρισης
Συμμετοχή της Αλβανίας στη Junior Eurovision

Η Συμμετοχή της Αλβανίας στον Παιδικό Διαγωνισμό Τραγουδιού Eurovision ξεκίνησε για πρώτη φορά στο Άμστερνταμ της Ολλανδίας στον διαγωνισμό τραγουδιού Junior Eurovision 2012. Η Radio TVizioni Shqiptar (RTSH), μέλος της Ευρωπαϊκής Ένωσης Ραδιοφωνίας (EBU), είναι υπεύθυνη για τη διαδικασία επιλογής των συμμετεχόντων, από το ντεμπούτο τους το 2012. Ο πρώτος εκπρόσωπος για να συμμετάσχει το έθνος στο διαγωνισμό του 2012 ήταν η Ιγκζιντόρα Γκιέτα με το τραγούδι "Kam një këngë vetëm për ju", το οποίο τελείωσε στη δωδέκατη θέση από δώδεκα συμμετοχές, με τριάντα πέντε βαθμούς. Από τον ανταγωνισμό υπήρξαν μόνο δύο απουσίες, πρώτη το  και δεύτερη το . Η Αλβανία επέστρεψε στο διαγωνισμό το , όταν η Μισέλα Ράπο τους εκπροσώπησε με το τραγούδι "Dambaje", επιτυγχάνοντας ενενήντα τρία βαθμούς και τερματίζοντας πέμπτη από δεκαεπτά συμμετέχουσες χώρες. Την 1η Ιουνίου 2016, η Κλέστα Κεχάϊα κέρδισε το Festivali i Këngës për Femije με το τραγούδι "Besoj", κερδίζοντας το δικαίωμα να εκπροσωπήσει την Αλβανία στη Junior Eurovision 2016 στη Βαλέτα της Μάλτας. Έλαβε τριάντα οκτώ βαθμούς και κατά συνέπεια τελείωσε δέκατη τρίτη από δεκαεπτά συμμετέχουσες χώρες. Από την Junior Eurovision 2016, η Αλβανία έδωσε τους περισσότερους βαθμούς στη Μάλτα και έλαβε τους περισσότερους από την Ιταλία.

Ιστορία

Στις 14 Αυγούστου 2012, ο εθνικός τηλεοπτικός οργανισμός της Αλβανίας, Radio TVizioni Shqiptar (RTSH), ανακοίνωσε ότι θα κάνει το ντεμπούτο τους στην Παιδική Eurovision στο διαγωνισμό του 2012 στο Άμστερνταμ της Ολλανδίας την 1η Δεκεμβρίου 2012. Ο μηχανισμός που χρησιμοποιείται εκείνη τη στιγμή για να επιλέξει τον εκπρόσωπό του ήταν μια εθνική εκδήλωση προεπιλογής με τίτλο Junior Fest Albania 2012. Η παιδική τραγουδίστρια, η Ιγκζιντόρα Γκιέτα, ήταν η πρώτη που συμμετείχε στην εκπροσώπηση της Αλβανίας με το τραγούδι "Kam një këngë vetëm për ju", το οποίο τελείωσε στη δωδέκατη θέση και πέτυχε τριάντα πέντε βαθμούς. Αυτό ήταν το χειρότερο αποτέλεσμα της Αλβανίας στο ιστορικό των αγώνων.

Στις 27 Σεπτεμβρίου 2013, η RTSH ανακοίνωσε την απόσυρσή τους από τον διαγωνισμό του 2013, ενώ η EBU δήλωσε ότι η απόσυρση οφείλεται σε οικονομικά και οργανωτικά ζητήματα. Η Αλβανία εξακολουθεί να απουσιάζει από τον διαγωνισμό το 2014 και μόνο στις 13 Μαρτίου 2015 η RTSH ανακοίνωσε την επιστροφή τους στον διαγωνισμό. Η εθνική εκδήλωση επιλογής που διοργανώθηκε για την επιλογή του συμμετέχοντος στο 2015 είχε τίτλο Festivali i Këngës për Femije, κατά την οποία η Mishela Rapo κέρδισε το δικαίωμα να εκπροσωπήσει την Αλβανία στον διαγωνισμό τραγουδιού Eurovision 2015 με το τραγούδι Dambaje. Στον διαγωνισμό τραγουδιού Eurovision 2015, η Rapo τερμάτισε στην πέμπτη θέση, κερδίζοντας ενενήντα τρία σημεία και το καλύτερο αποτέλεσμα μέχρι σήμερα.

Συμμετοχές
Υπόμνημα

Εκπομπή και ψηφοφορία

Σχολιαστές και εκπρόσωποι βαθμών

Ιστορικό ψηφοφορίας

Δείτε επίσης
 Συμμετοχή της Αλβανίας στη Eurovision

Παραπομπές

Επιπλέον λινκ
  Official EBU Page

Διαγωνισμός Παιδικού Τραγουδιού Eurovision
Τζανλούκα Τζαμπρότα

Ο Τζανλούκα Τζαμπρότα (Gianluca Zambrotta, 19 Φεβρουαρίου 1977) είναι Ιταλός πρώην ποδοσφαιριστής και νυν προπονητής.

Καριέρα ως ποδοσφαιριστής

Σε συλλόγους
Η επαγγελματική του καριέρα ξεκίνησε το 1994 από την Κάλτσιο Κόμο και εν συνεχεία έπαιξε στην Μπάρι. Το 1999 πήρε μεταγραφή για τη Γιουβέντους, με την οποία κέρδισε δύο φορές το πρωτάθλημα Ιταλίας, δύο φορές το Σούπερ Καπ και ένα Κύπελλο Ιντερτότο το 1999.

Από το 2006 ως το 2008 έπαιξε στην Μπαρτσελόνα, με την οποία κατέκτησε το Σούπερ Καπ Ισπανίας. Το 2006 επελέγη στην καλύτερη ομάδα από την FIFPro και στην καλύτερη ενδεκάδα της ΟΥΕΦΑ.

Το 2008 επέστρεψε στην Ιταλία και υπέγραψε στη Μίλαν και κατέκτησε ένα πρωτάθλημα Ιταλίας και ένα Σούπερ Καπ.

Η τελευταία ομάδα που αγωνίστηκε ως ποδοσφαιριστής ήταν η ελβετική ΦΚ Κιάσο.

Στην Εθνική Ιταλίας
Ξεκίνησε να παίζει στην Εθνική Ιταλίας το 1999. Στο Euro του 2000 έφτασε στον τελικό της διοργάνωσης. Την ίδια χρονιά, ήταν στο ρόστερ της ομάδας στου Ολυμπιακούς Αγώνες του 2000. Στη συνέχεια, συμμετείχε στο Μουντιάλ του 2002.

Στο Euro του 2004 επελέγη στην καλύτερη ομάδα της διοργάνωσης. Στο Μουντιάλ του 2006 κατέκτησε το τρόπαιο με την ομάδα και ο ίδιος επελέγη στην καλύτερη ομάδα του τουρνουά.

Ήταν στην αποσταολή της εθνικής στο Euro του 2008, στο Κύπελλο Συνομοσπονδιών του 2009 και στο Μουντιάλ του 2010.

Καριέρα ως προπονητής
Το 2013 έγινε βοηθός προπονητή της Κιάσο και στην πορεία έγινε ο βασικός προποντής της ομάδας μέχρι το 2015. Το 2016 ανέλαβε την ινδική Ντέλχι Ντάιναμος ΦΚ και από το 2017 είναι βοηθός προπονητή στην κινεζική Τσιανγκσού Σαϊντί.

Παραπομπές

Ιταλοί ποδοσφαιριστές
Ποδοσφαιριστές Εθνικής Ιταλίας
Ποδοσφαιριστές ολυμπιακής ομάδας Ιταλίας
Ποδοσφαιριστές Γιουβέντους
Ποδοσφαιριστές ΑΚ Μίλαν
Ποδοσφαιριστές ΑΣ Μπάρι
Ποδοσφαιριστές Κάλτσιο Κόμο
Ποδοσφαιριστές Σέριε Α
Ποδοσφαιριστές Σέριε Β
Ποδοσφαιριστές Μπαρτσελόνα
Ποδοσφαιριστές Πριμέρα Ντιβιζιόν
Αμυντικοί ποδοσφαιριστές
Ποδοσφαιριστές Ευρωπαϊκού Πρωταθλήματος 2000
Ποδοσφαιριστές Παγκοσμίου Κυπέλλου 2002
Ποδοσφαιριστές Ευρωπαϊκού Πρωταθλήματος 2004
Ποδοσφαιριστές Παγκοσμίου Κυπέλλου 2006
Ποδοσφαιριστές Ευρωπαϊκού Πρωταθλήματος 2008
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Παγκοσμίου Κυπέλλου 2010
Ιταλοί προπονητές ποδοσφαίρου
Ποδοσφαιριστές στους Θερινούς Ολυμπιακούς Αγώνες 2000
Παίκτες νικητές Παγκοσμίου Κυπέλλου ποδοσφαίρου FIFA
Μανόλο Σαντάνα

Ο Μανουέλ "Μανόλο" Μαρτίνεθ Σαντάνα (λατινικό αλφάβητο : Manuel "Manolo" Martínez Santana), (10 Μαΐου 1938 -11  Δεκεμβρίου 2021) ήταν Ισπανός  πρώην πρωταθλητής της αντισφαίρισης. Ήταν Νο 1 στον κόσμο το 1966.

Καριέρα 
Γεννήθηκε στη Μαδρίτη. Στα τουρνουά Γκραντ σλαμ ήταν νικητής στο Γαλλικό όπεν στο μονό το 1961 και το 1964 στο διπλό το 1963 με συμπαίκτη τον Ρόι Έμερσον, νικητής στο μονό του Γουίμπλεντον το 1966 , στο Αμερικανικό όπεν στο μονό νικητής το 1965.

Το 1965 οδήγησε την Ισπανία σε απροσδόκητη νίκη επί των ΗΠΑ στο Κύπελλο Ντέιβις και έγινε εθνικός ήρωας. Παρά τις προηγούμενες επιτυχίες του στο γαλλικό πρωτάθλημα (1961, 1964) και στο πρωτάθλημα των ΗΠΑ (1965), η νίκη του Σαντάνα το 1966 στο Γουίμπλεντον ήταν έκπληξη, όπου νίκησε τον Ντένις Ράλστον 6-4, 9, 6-4. Αυτός ήταν ο τελευταίος τίτλος του σε τουρνουά Γκραντ σλαμ. Η τελευταία του μεγάλη νίκη του σε τουρνουά ήταν το 1970 κερδίζοντας στη Βαρκελώνη στο μονό και στο διπλό. Έγινε μέλος στην διεθνή αίθουσα της φήμης το 1984.

ΣτουςΟλυμπιακούς Αγώνες του 1968 στην πόλη του Μεξικού, ο Σαντάνα κέρδισε το χρυσό μετάλλιο στο μονό, και το αργυρό στο διπλό αν και η αντισφαίριση ήταν άθλημα επίδειξης εκείνη την εποχή.

Αργότερα ήταν αρχηγός της ισπανικής ομάδας στο κύπελλο Ντέιβις δύο φορές, μία φορά στη δεκαετία του '80 και ξανά για τεσσεράμισι χρόνια στα μέσα της δεκαετίας του '90, έως ότου αποσύρθηκε το 1999. Στο κύπελλο Ντέιβις συνολικά έχει αγωνιστεί σε 14 διοργανώσεις από το 1958 έως το 1973 με ρεκόρ 92 νίκες και 28 ήττες.

Τα τελευταία χρόνια ήταν διοργανωτής των τουρνουά Μάστερς της Μαδρίτης. Διαχειρίζεται το κλαμπ Manolo Santana Racquets και το Sport Center Manolo Santana στη Μαδρίτη. Απεβίωσε σε ηλικία 83 ετών στις 11 Δεκεμβρίου 2021

Παραπομπές 

Ισπανοί αθλητές της αντισφαίρισης
Ισπανοί προπονητές της αντισφαίρισης
Ισπανοί Ολυμπιονίκες
Νικητές Γαλλικού Όπεν
Εμίλιο Σάντσεθ

Ο Εμίλιο Σάντσεθ Βικάριο (λατινικό αλφάβητο : Emilio Ángel Sánchez Vicario), γεννημένος στην Μαδρίτη στις 1 Φεβρουαρίου 1968, είναι πρώην Ισπανός πρωταθλητής της αντισφαίρισης και Ολυμπιονίκης. Είναι αδελφός της Αράντσα Σάντσεθ Βικάριο και του Χαβιέ Σάντσεθ.

Το 1986 κέρδισε τον τίτλο στους Τζούνιορς του Αμερικανικού όπεν και στη συνέχεια έγινε επαγγελματίας. Κέρδισε τους πρώτους επαγγελματικούς διπλούς τίτλους του το 1987. Ο πρώτος τίτλος του ήταν το 1988 στο Μπουένος Άιρες. Κατά τη διάρκεια της καριέρας του κέρδισε συνολικά τέσσερις κορυφαίους τίτλους στο απλό και 26 διπλούς τίτλους. 

Ήταν νικητής στο διπλό του Ρολάν Γκαρός το 1988 με τον Άντρες Γκόμες και το 1990 με τον Σέρχιο Κασάλ, στο διπλό του αμερικανικού όπεν το 1988 με τον Κασάλ και στο μεικτό το 1987 με την Μαρτίνα Ναβρατίλοβα.

Έφθασε στους προημιτελικούς του αμερικανικού όπεν το 1991 και το 1996, καθώς και στους ημιτελικούς των 1994 Masters του Αμβούργου. Οι υψηλές βαθμολογίες του ήταν στο απλό το Νο 23 το 1994) και στα διπλά το Νο 9 το 1992.

Στους Ολυμπιακούς αγώνες στην Σεούλ το 1988 ήταν αργυρός ολυμπιονίκης στο απλό και στο διπλό έφτασε στον τελικό γύρο. Στους Ολυμπιακούς αγώνες στην Βαρκελώνη το 1992 αποκλείστηκε στα προημιτελικά του απλού και του διπλού.

Στο κύπελλο Ντέιβις έχει αγωνιστεί για την Ισπανία σε 12 διοργανώσεις από το 1984 έως το 1996 με ρεκόρ 32 νίκες και 23 ήττες

Παραπομπές 

Ισπανοί αθλητές της αντισφαίρισης
Ισπανοί Ολυμπιονίκες
Νικητές Γαλλικού Όπεν
Μανουέλ Οράντες

Ο Μανουέλ Οράντες Κοράλ (λατινικό αλφάβητο : Manuel Orantes Corral), γεννημένος στην Βαρκελώνη στις 6 Φεβρουαρίου 1949, είναι πρώην Ισπανός πρωταθλητής της αντισφαίρισης και Ολυμπιονίκης. ήταν Νο 2 στον κόσμο στις 23 Αυγούστου 1973.

Ήταν νικητής στο Αμερικανικό όπεν στο μονό το 1974 και φιναλίστ στο Ρολάν Γκαρός στο απλό το 1974 και στο διπλό το 1978 με συμπαίκτη τον Χοσέ Ιγκέρας, και το 1976 ήταν νικητής στο τουρ της ΑΤΡ.

Στο κύπελλο Ντέιβις έχει αγωνιστεί για την Ισπανία σε 14 διοργανώσεις από το 1967 έως το 1980 με ρεκόρ 60 νίκες και 27 ήττες.

Πήρε μέρος στους Ολυμπιακούς αγώνες του Μεξικό το 1968 όπου η αντισφαίριση ήταν άθλημα επίδειξης και κέρδισε το αργυρό μετάλλιο στο απλό και στο διπλό.

Παραπομπές 

Ισπανοί αθλητές της αντισφαίρισης
Ισπανοί Ολυμπιονίκες
Ισπανοί προπονητές της αντισφαίρισης
Νικητές του Αμερικανικού Όπεν
Jackie Brown

Η Τζάκι Μπράουν είναι αμερικανική ταινία θρίλερ και εγκλήματος, παραγωγής του 1997, που έγραψε και σκηνοθέτησε ο Κουέντιν Ταραντίνο. Η ταινία είναι προσαρμογή του μυθιστορήματος Rum Punch του Έλμορ Λέοναρντ από το 1992. Είναι η πρώτη -και μέχρι σήμερα μοναδική- ταινία που ο Ταραντίνο έχει διασκευάσει από προηγούμενη δουλειά. Η ταινία αποτίει φόρο τιμής στις κινηματογραφικές ταινίες της δεκαετίας του 1970, ιδιαίτερα στις ταινίες Coffy (1973) και Foxy Brown (1974), στις οποίες πρωταγωνιστούσε η Παμ Γκριρ, η πρωταγωνίστρια και αυτής της ταινίας.

Στην ταινία εμφανίζονται ακόμη ο Ρόμπερτ Φόρστερ, ο Ρόμπερτ Ντε Νίρο, ο Σάμιουελ Λ. Τζάκσον, η Μπρίτζετ Φόντα και ο Μάικλ Κίτον. Ήταν η τρίτη ταινία του Ταραντίνο μετά το Reservoir Dogs (1992) και το Pulp Fiction (1994).

Η ταινία αναζωογόνησε την καριέρα της Γκριρ και του Φόρστερ, δύο βετεράνων ηθοποιών που δεν είχαν αναλάβει για χρόνια πρωταγωνιστικό ρόλο. Ο Φόρστερ ήταν υποψήφιος για Οσκαρ Β' Ανδρικού Ρόλου, ενώ ο Τζακσον και η Γκριρ ήταν υποψήφιοι για Χρυσή Σφαίρα.

Παραπομπές

Εξωτερικοί σύνδεσμοι 

 
 
 
 
 

Ταινίες του 1997
Αγγλόφωνες ταινίες
Αμερικανικές ταινίες
Αμερικανικές αστυνομικές δραματικές ταινίες
Αμερικανικές ανεξάρτητες ταινίες
Αμερικανικές δραματικές θρίλερ ταινίες
Ταινίες σε σκηνοθεσία Κουέντιν Ταραντίνο
Ταινίες βασισμένες σε αμερικανικά μυθιστορήματα
Ταινίες γυρισμένες στο Λος Άντζελες
Νεο-νουάρ ταινίες
Ταινίες σε σενάριο Κουέντιν Ταραντίνο
Κλεοπάτρα η Αλχημίστρια

Η Κλεοπάτρα η Αλχημίστρια ή Κλεοπάτρα η Αλεξανδρίς (1ος ή 3ος μ.Χ. αιώνας), γνωστή και ως Κλεοπάτρα η Χρυσοποιός, ήταν Ελληνίδα φιλόσοφος και αλχημίστρια. Έζησε στην Αλεξάνδρεια και συνδέθηκε με τη σχολή της Μαρίας της Ιουδαίας. Δεν πρέπει να συγχέεται με την Κλεοπάτρα την Ιατρό που αναφέρει ο Ιπποκράτης, αλλά ούτε και με την Κλεοπάτρα τη βασίλισσα της αρχαίας Αιγύπτου. 

Η Κλεοπάτρα πειραματίστηκε και μελέτησε τα μέτρα και τα σταθμά προσπαθώντας να μετρήσει, να ποσοτικοποιήσει και να καταγράψει τη διαδικασία και τα αποτελέσματα των πειραμάτων της, κάτι που σήμερα θεωρείται η επιτομή της επιστημονικής σκέψης.

Δεν διασώζεται παρά ελάχιστο από το έργο της. Στο απόσπασμα που διασώζεται από το έργο της Η Κλεοπάτρα Συνομιλεί με τους Φιλοσόφους παρομοιάζει τον φιλόσοφο - αλχημιστή που σκέφτεται την επιστήμη του σαν μια τρυφερή μητέρα που φροντίζει το παιδί της. Αυτή η παρομοίωση έχει χαρακτηριστεί ως «η πιο βαθυστόχαστη και συγκινητική δήλωση που έχει αφήσει πίσω του ένας αλχημιστής».

Το «Χρυσοποιός» της αποδόθηκε γιατί ήξερε να παρασκευάζει χρυσό, δηλαδή τη χυμευτική διαδικασία της μετατροπής του ορείχαλκου σε χρυσό, μία από τις βασικές επιδιώξεις των πρώιμων αλχημιστών. Το χειρόγραφο που περιγράφει τη διαδικασία, το επιγραφόμενο Χρυσοποιία Κλεοπάτρας ή Κλεοπάτρια χρυσοποιία, περιέχει διάφορα μυστικιστικά σύμβολα που παριστούν τις πράξεις χρυσοποιίας όπως έναν ουροβόρο όφι ως σύμβολο του απείρου, τα σύμβολα του χρυσού, του αργύρου (ασήμι) και του υδραργύρου και την παρακάτω φράση:Ένα είναι το Ερπετό που περιέχει δηλητήριο σύμφωνα με δύο συνθέσεις, και Ένα είναι το Όλα και διά μέσω αυτού Όλα, και με αυτό είναι Όλα, και αν δεν έχεις το Όλα, Όλα είναι Τίποτα (One is the Serpent which has its poison according to two compositions, and One is All and through it is All, and by it is All, and if you have not All, All is Nothing)Τα κείμενα της Κλεοπάτρας της Αλχημίστριας χρησιμοποιούνταν πολύ μέχρι τα τέλη του μεσαίωνα και επηρέασαν πολλούς άλλους αλχημιστές.

Παραπομπές

Πηγές 

Αλχημίστριες
Επιστήμονες (γυναίκες)
Φιλόσοφοι (γυναίκες)
Γουλιέλμος Φρειδερίκος Φίλιππος της Βυρτεμβέργης

Ο Γουλιέλμος Φρειδερίκος Φίλιππος, γερμ. Wilhelm-Friedrich-Philipp (27 Δεκεμβρίου 1761 - 10 Αυγούστου 1830) από τον Οίκο της Βυρτεμβέργης ήταν πρίγκιπας της Βυρτεμβέργης. Έγινε υπουργός Πολέμου της χώρας του.

Βιογραφία
Ήταν ο τέταρτος γιος του Φρειδερίκου Β΄ Ευγενίου δούκα της Βυρτεμβέργης και της Φρειδερίκης των Χοεντσόλερν, κόρης του Φρειδερίκου-Γουλιέλμου μαργράβου του Βρανδεμβούργου-Σβετ.

Το 1779 εισήλθε στον Δανικό στρατό και έγινε λοχαγός. Το 1781 διοικούσε το δικό του Σύνταγμα και το 1783 προήχθη σε υποστράτηγο. Το 1801 έγινε διοικητής της Κοπεγχάγης και αντιμετώπισε τη μάχη της Κοπεγχάγης το ίδιο έτος. 

Πλήρωσε 10.000 ράιχσταλερ το 1806 για να αφήσει τον στρατό της Δανίας· ο μεγαλύτερος αδελφός του Φρειδερίκος Α΄ είχε μόλις γίνει βασιλιάς και όταν ο Γουλιέλμος-Φρειδερίκος-Φίλιππος επέστρεψε στη Στουτγάρδη έγινε στρατάρχης και υπουργός Πολέμου της Βυρτεμβέργης. Ζούσε στο Χίρρλινγκεν του Ρόττενμπουρκ και στο ανάκτορο Στέττεν του Ρέμσταλ. Το 1811 προσέλαβε υφυπουργό Πολέμου τον Φρήντριχ βαρόνο φον Φουλ ως βοηθό του και de facto υπουργό.

Το 1815 αποσύρθηκε και μελέτησε ιατρική και το 1817 το Πανεπιστήμιο του Τύμπιγκεν του έδωσε τιμητικά πτυχίο του ιατρού. Συμμετείχε στην Άνω Βουλή του Κοινοβουλίου της χώρας του το διάστημα 1819-30. Το 1830 απεβίωσε στο ανάκτορο φον Στέττεν ιμ Ρέμσταλ σε ηλικία 69 ετών.

Το 1921 εξέλειπε ο πρεσβύτερος κλάδος του Φρειδερίκου Α΄, αλλά ήδη τρία έτη πριν είχαν καταργηθεί οι ηγεμονίες στη Γερμανία. Ο κλάδος του Γουλιέλμου-Φρειδερίκου-Φιλίππου, λόγω του μοργανατικού του γάμου είχε αποκλειστεί της διαδοχής και έτσι επόμενος διάδοχος έγινε ο νεότερος κλάδος τού Αλεξάνδρου.

Οικογένεια
Νυμφεύτηκε μοργανατικά το 1800 την κυρία των τιμών της μητέρας του Βιλελμίνη, κόρη του Καρλ-Άουγκουστ-Βίλχελμ βαρόνου του φον Τούνντερφελντ-Ρόντις και είχε τέκνα:
 Αλέξανδρος 1801-1844, πρίγκιπας της Βυρτεμβέργης, ποιητής.
 Γουλιέλμος 1810-1869, δούκας του Ούραχ.
 Μαρία 1815-1866, παντρεύτηκε τον Βίλχελμ κόμη του Τόιμπενχαϊμ.

Διακρίσεις
Του απονεμήθηκε η διάκριση του Τάγματος του Στέμματος, της Στρατιωτικής Αξίας (και τα δύο από τη Βυρτεμβέργη) και του Ελέφαντος (από τη Δανία).

Επίσης της Λεγεώνος της τιμής.

Παραπομπές

Βιβλιογραφία
 Wolfgang Schmierer: Wilhelm, Herzog von Württemberg, in Sönke Lorenz, Dieter Mertens, Volker Press eds. Das Haus Württemberg: Ein biographisches Lexikon. Kohlhammer, Stuttgart 1997, ISBN 3-17-013605-4, S. 380 f.
 Frank Raberg: Biographisches Handbuch der württembergischen Landtagsabgeordneten 1815–1933. W. Kohlhammer Verlag, Stuttgart 2001, S. 1050 f.

Οίκος της Βυρτεμβέργης
Γουλιέλμος δούκας του Ούραχ

Ο Γουλιέλμος, γερμ. Wilhelm (6 Ιουλίου 1810 - 17 Ιουλίου 1869) από τον Οίκο της Βυρτεμβέργης ήταν δούκας του Ούραχ.

Βιογραφία
Ήταν ο δευτερότοκος γιος του Γουλιέλμου-Φρειδερίκου-Φιλίππου πρίγκιπα της Βυρτεμβέργης και της Βιλελμίνης, κόρης του Καρόλου-Αυγούστου-Γουλιέλμου βαρόνου φον Τούντερφελτ-Ρόντις.

Γεννήθηκε στη Στουτγάρδη και υπηρέτησε ως αξιωματικός του Ιππικού στο βασίλειο της Βυρτεμβέργης. Έφτιαχνε κανόνια για το στρατό της χώρας του. Ανακαίνισε ριζικά το κάστρο του Λήχτενσταϊν (στη Βυρτεμβέργη) στη δεκαετία του 1840, όπου ακόμη υπάρχουν μερικά από τα κανόνια του· επηρεάστηκε από το ρομαντικό μυθιστόρημα Λήχτενσταϊν τού Βίλχελμ Χάουφ (1826). Το 1867 έγινε δούκας του Ούραχ. Ήταν εξάδελφος του Γουλιέλμου Α΄ της Βυρτεμβέργης.

Το 1869 απεβίωσε στο κάστρο Λήχτενσταϊν σε ηλικία 59 ετών.

Οικογένεια
Νυμφεύτηκε πρώτα το 1841 τη Θεοδολίνδη ντε Μπωαρναί, κόρη του Ευγένιου δούκα του Λόιχτενμπεργκ (προγονού του Ναπολέοντα Α΄). Για το γάμο αναγκάστηκε να γίνει Καθολικός. Είχε τέκνα:
 Αυγούστα-Ευγενία 1842-1916, παντρεύτηκε πρώτα τον Ροδόλφο κόμη φον Έντσενμπερκ τσουμ Φρόυεν ουντ Γιόχελστουρν και έπειτα τον Φραντς κόμη φον Τουν ουντ Χόχενσταϊν.
 Μαρία-Ιωσηφίνα 1844-1864, απεβίωσε 20 ετών.
 Ευγενία-Αμαλία 1848-1867, απεβίωσε 19 ετών.
 Ματίλντα 1854-1907, παντρεύτηκε τον Πάολο Αλτιέρι πρίγκιπα του Βιάνο.

Το 1857 απεβίωσε η Θεοδολίνδη και ο Γουλιέμος έκανε δεύτερο γάμο το 1863 με τη Φλορεστίνα των Γκριμάλντι, κόρη του Φλορεστάνου Α΄ πρίγκιπα του Μονακό και είχε τέκνα:
 Γουλιέλμος-Κάρολος 1864-1929, δούκας του Ούραχ και ως Μιννταούγκας Β΄ βασιλιάς της Λιθουανίας.
 Κάρολος 1865-1925, πρίγκιπας της Βυρτεμβέργης. Έγινε μελετητής της Ανατολής (Οριενταλιστής).

Πηγές
 BW Archives, search for Karl

Παραπομπές σε πηγές

Οίκος της Βυρτεμβέργης
Κάρολος Γκέρο του Ούραχ

Ο Κάρολος-Γκέρο, γερμ. Karl-Gero (19 Αυγούστου 1899 - 15 Αυγούστου 1981) από τον Οίκο της Βυρτεμβέργης ήταν δούκας του Ούραχ.

Βιογραφία
Ήταν ο δευτερότοκος γιος του Γουλιέλμου δούκα του Ούραχ και της Αμαλίας των Βίττελσμπαχ, κόρης του Καρόλου-Θεοδώρου δούκα στη Βαυαρία.

Το 1981 απεβίωσε σε ηλικία 82 ετών άτεκνος και τον διαδέχθηκε ο ανιψιός του Κάρολος-Άνσελμος ως δούκας του Γκέρο.

Οικογένεια 
Νυμφεύτηκε το 1940 τη Γαβριέλλα κόμισσα του Βάλντμπουρκ τσου Τσάιλ ουντ Τράουχμπουρκ· δεν απέκτησαν απογόνους.

Πηγές
 Hauptstaatsarchiv Stuttgart – Bestand GU 126 – Karl Gero Herzog von Urach (1899–1981)

Εξωτερικοί σύνδεσμοι
 Website of the Urach family

Οίκος της Βυρτεμβέργης
Μάριαμ Μαμαντάσβιλι

Η Μάριαμ Μαμαντάσβιλι (Γεωργιανά: მარიამ მამადაშვილი, γεν. 16 Νοεμβρίου 2005) είναι μικρή Γεωργιανή τραγουδίστρια. Κέρδισε την Junior Eurovision 2016 όπου εκπροσωπούσε τη Γεωργία με το τραγούδι "Mzeo". Ζούσε στις ΗΠΑ μέχρι το 2015.

Η Μαμαντάσβιλι ερμηνεύει από την ηλικία των 4. Σπούδασε στο Bzikebistudio στη Γεωργία αλλά και στο Evgeni Mikeladze State Central Music School. Από τότε που μετακόμισε στις ΗΠΑ, είχε εγγραφεί στο Tomlinson Middle School και στο Broadway Method Academy.

Παραπομπές

Επιπλέον λινκ

Γεωργιανοί τραγουδιστές
Κρασί, Θάλασσα και τ' Αγόρι μου

Το "Κρασί, Θάλασσα και τ' Αγόρι μου" ήταν η πρώτη ελληνική συμμετοχή στο διαγωνισμό τραγουδιού της Eurovision το 1974, στα ελληνικά από τη Μαρινέλλα. Το τραγούδι είναι ένα τυπικό ελληνικό παραδοσιακό μπουζούκι, με την Μαρινέλλα να τραγουδάει ότι μόνο που χρειάζεται στη ζωή είναι "το κρασί, η θάλασσα και ο φίλος της".

Με διεύθυνση ορχήστρας και σύνθεση του Γιώργου Κατσαρού και με στίχους του Πυθαγόρα, ήταν το πρώτο τραγούδι που εκπροσωπούσε την Ελλάδα στο διαγωνισμό τραγουδιού της Eurovision. Η δημοφιλής ελληνίδα τραγουδίστρια Μαρινέλλα επελέγη για να τραγουδήσει το τραγούδι στο διαγωνισμό τραγουδιού Eurovision 1974 που έλαβε χώρα στο Μπράιτον της Αγγλίας στις 6 Απριλίου 1974. Το τραγούδι παρουσιάστηκε πέμπτο κατά σειρά εμφάνισης από τις 17 συμμετοχές της βραδιάς μετά την Άν-Καρίν Στρόμ της Νορβηγίας με το "The First Day of Love" και πριν του Πονγκ του Ισραήλ με το "Natati La Khayay". Κατά το πέρας της ψηφοφορίας, η απόδοση είχε λάβει επτά βαθμούς, τοποθετώντας την ενδέκατη στον τομέα των 17.

Το "Κρασί, Θάλασσα και τ' Αγόρι μου" διαδέχτηκε ως Έλληνας εκπρόσωπος στον Διαγωνισμό η Μαρίζα Κωχ το  με το "Παναγιά Μου, Παναγιά Μου". Η Ελλάδα είχε αποσυρθεί από τον Διαγωνισμό του  για "άγνωστους λόγους" σύμφωνα με την EBU, αλλά αργότερα ανακαλύφθηκε ότι η απόσυρση ήταν σε ένδειξη διαμαρτυρίας για το ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974.

Παραπομπές

Τραγούδια του 1974
Τραγούδια της Ελλάδας στη Eurovision
Παναγιά Μου, Παναγιά Μου (τραγούδι)

Το τραγούδι "Παναγιά Μου, Παναγιά Μου" ήταν η Ελληνική συμμετοχή στη Eurovision 1976, ερμηνευμένο στα Ελληνικά από τη Μαρίζα Κωχ.

Το τραγούδι είναι από τη Κωχ, ενώ οι στίχοι είναι του Μιχάλη Φωτιάδη και ο Μιχάλης Ροζάκης διηύθυνε την ορχήστρα. Το "Παναγιά Μου, Παναγιά Μου" ήταν η δεύτερη συμμετοχή που εκπροσωπούσε την Ελλάδα στο διαγωνισμό, μετά το ντεμπούτο της στη Eurovision 1974. Η Ελλάδα δε συμμετείχε το 1975 ως ένδειξη διαμαρτυρίας στο ντεμπούτο της Τουρκίας στον Διαγωνισμό το ίδιο έτος λόγω της εισβολής της στην Κύπρο τον Ιούλιο του 1974. Το τραγούδι ήταν κατακραυγή ενάντια στην τουρκική εξωτερική πολιτική.

Η Eurovision 1976 έλαβε χώρα στη Χάγη της Ολλανδίας στις 3 Απριλίου 1976. Το "Παναγιά Μου, Παναγιά Μου" ερμηνεύτηκε δέκατο σε σειρά εμφάνισης σε 18 συμμετοχές της βραδιάς μετά την Άν-Καρίν Στρόμ της Νορβηγίας με το "Mata Hari" και πριν τον Fredi & Ystävät της Φιλανδίας με το "Pump-Pump". Στο τέλος της ψηφοφορίας, η συμμετοχή έλαβε 20 βαθμούς, τερματίζοντας στη 13η θέση στα 18 τραγούδια. Η τουρκική τηλεόραση εξέπεμψε τον τελικό, αλλά όχι την ελληνική συμμετοχή, βάζοντας στη θέση της ελληνικής συμμετοχής ένα εθνικιστικό τραγούδι.

Μετά από το "Παναγιά Μου, Παναγιά Μου", ως ελληνική συμμετοχή το 1977 ακολούθησε το "Μάθημα Σολφέζ" των Πασχάλη, Μπέσσυ, Ρόμπερτ και Μαριάννα.

Δείτε επίσης
Τραγούδια της Eurovision με πολιτική διαμάχη
 "1944" της Τζαμάλα, 2016
 "Face the Shadow" (πρώην "Don't Deny") των Genealogy, 2015
 "We Don't Wanna Put In" των Stephane & 3G, 2009
 "Push the Button" των Teapacks, 2007
 "Sì" της Τζιλιόλα Τσικουέντι, 1974

Παραπομπές

Τραγούδια του 1976
Τραγούδια διαμαρτυρίας
Αντιπολεμικά τραγούδια
Τραγούδια της Ελλάδας στη Eurovision
Death Proof

Το Death Proof είναι μια αμερικανική ταινία Exploitation που γράφτηκε και σκηνοθετήθηκε από τον Κουέντιν Ταραντίνο. Ασχολείται με τον Κερτ Ράσελ έναν κασκαντέρ που δολοφονεί νεαρές γυναίκες σε αγωνιστικά ατυχήματα με την χρήση του "ανθεκτικού στο θάνατο" αυτοκίνητου κόλπων. Συνεργάστηκε με την Ροζάριο Ντόσον, τη Βανέσα Φερλίτο, την Τζόρνταν Λαντ, την Ρόουζ Μακ Γκάουαν, την Σίντνεϊ Ταμία Πουατιέ, την Τρέισι Τομς την Μάρι Ελίζαμπεθ Ουίνσταντ, και την κασκαντέρ Ζόι Μπελ. Η ταινία αποτίει φόρο τιμής στις ταινίες slasher, exploitation και muscle car της δεκαετίας του 1970.

Το Death Proof κυκλοφόρησε θεατρικά στις Ηνωμένες Πολιτείες ως μέρος ενός διπλού χαρακτηριστικού με το Planet Terror του Ρόμπερτ Ροντρίγκεζ, υπό τον συλλογικό τίτλο Grindhouse, για να αναδημιουργήσει την εμπειρία της προβολής διπλών χαρακτηριστικών ταινίας Exploitation σε ένα θέατρο "grindhouse". Οι ταινίες κυκλοφόρησαν ξεχωριστά έξω από τις Ηνωμένες Πολιτείες και σε DVD, με το Death Proof να πωλείται στις Η.Π.Α. στις 18 Σεπτεμβρίου 2007. Η ταινία ήταν στον κύριο ανταγωνισμό για τον Χρυσό Φοίνικα στο Φεστιβάλ Κινηματογράφου των Καννών το 2007.

Παραπομπές

Εξωτερικοί σύνδεσμοι
 

Ταινίες του 2007
Αγγλόφωνες ταινίες
Αμερικανικές ταινίες
Αμερικανικές θρίλερ ταινίες δράσης
Αμερικανικές θρίλερ ταινίες τρόμου
Αμερικανικές ανεξάρτητες ταινίες
Ταινίες σε σκηνοθεσία Κουέντιν Ταραντίνο
Ταινίες γυρισμένες στην Καλιφόρνια
Ταινίες γυρισμένες στο Τέξας
Ταινίες σε σενάριο Κουέντιν Ταραντίνο
Μάθημα Σολφέζ (τραγούδι)

Το Μάθημα Σολφέζ ήταν η ελληνική συμμετοχή στο διαγωνισμό τραγουδιού της Eurovision 1977, ερμηνευμένο στα ελληνικά από τους Πασχάλη, Μαριάννα, Ρόμπερτ & Μπέσσυ ή κατά κόσμον Πασχάλης Αρβανιτίδης, Μαριάννα Τόλη, Ρόμπερτ Ουίλιαμς (γεννημένος στην Ελλάδα από Βρετανούς γονείς) και Μπέσσυ Αργυράκη. Και οι τέσσερις καλλιτέχνες ακολουθούσαν σόλο καριέρα πριν από την είσοδό τους στο Διαγωνισμό. Η μουσική γράφτηκε από τον Γιώργο Χατζηνάσιο και στίχοι της Σέβης Τηλιακού.

Το τραγούδι ερμηνεύτηκε δέκατο κατά σειρά εμφάνισης εκείνη τη βραδιά (μετά τους Λίνσεϊ ντε Πωλ & Μάικ Μόραν του Ηνωμένου Βασιλείου με το "Rock Bottom" και πριν τους Ilanit του Ισραήλ με το "Ahava Hi Shir Lishnayim"). Στο τέλος της ψηφοφορίας έλαβε 92 πόντους, τερματίζοντας στην 5η θέση στον αγώνα ανάμεσα σε 18 χώρες. Αυτή θα ήταν η καλύτερη εμφάνιση της Ελλάδας στον Διαγωνισμό μέχρι το , όταν η Κλεοπάτρα τερμάτισε επίσης 5η με το "Όλου του Κόσμου η Ελπίδα".

Όπως υποδηλώνει ο τίτλος, το τραγούδι διαθέτει αρκετούς μουσικούς όρους, με τους τραγουδιστές να εκφράζουν τη μεγάλη τους αγάπη για την πειθαρχία και τον ισχυρισμό τους ότι μπορεί να χρησιμεύσει ως ενοποιητικός πράκτορας στον κόσμο.

Στην ελληνική συμμετοχή στο Διαγωνισμό του 1978 ακολούθησε η Τάνια Τσανακλίδου με το "Τσάρλι Τσάπλιν".

Παραπομπές

Ελληνικά τραγούδια
Τραγούδια του 1977
Τραγούδια της Ελλάδας στη Eurovision
Τσάρλι Τσάπλιν (τραγούδι της Τάνιας Τσανακλίδου)

Το "Τσάρλι Τσάπλιν" ήταν η ελληνική συμμετοχή στο διαγωνισμό τραγουδιού της Eurovision 1978, που ερμηνεύτηκε στην ελληνική γλώσσα από την Τάνια Τσανακλίδου.

Το τραγούδι ήταν η δέκατη πέμπτη συμμετοχή της βραδιάς (ακολουθώντας τον Caline του Μονακό και τον Olivier Toussaint με τους "Les jardins de Monaco" και πριν από την Mabel της Δανίας με το "Boom Boom"). Κατά το πέρας της ψηφοφορίας, είχε λάβει 66 πόντους, τερματίζοντας στην 8η θέση σε έναν τομέα 20 χωρών.

Το τραγούδι αποδίδει φόρο τιμής στον Τσάρλι Τσάπλιν (ο οποίος είχε πεθάνει το προηγούμενο έτος), με την Τσανακλίδου να περιγράφει την κόμικ του εμφάνιση (ήταν ντυμένη με παρόμοιο ύφος για την παράσταση) και επιθυμούσε να υπάρχουν περισσότερα από αυτόν.

Σαν ελληνική συμμετοχή το 1979 ακολούθησε το "Σωκράτη" της Ελπίδας.

Παραπομπές

Ελληνικά τραγούδια
Τραγούδια του 1978
Τραγούδια της Ελλάδας στη Eurovision
Έμπερχαρντ Γ΄ δούκας της Βυρτεμβέργης

Ο Έμπερχαρντ Γ΄, γερμ. Εberhard III (16 Δεκεμβρίου 1614 – 2 Ιουλίου 1674) από τον Οίκο της Βυρτεμβέργης ήταν δούκας της Βυρτεμβέργης (1628-1674).

Βιογραφία
Ήταν ο πρωτότοκος γιος του Ιωάννη Φρειδερίκου, δούκα της Βυρτεμβέργης και της Βαρβάρας Σοφίας των Χοεντσόλερν, κόρης του Ιωακείμ Φρειδερίκου, εκλέκτορα του Βρανδεμβούργου.

Το 1674 απεβίωσε στη Στουτγάρδη σε ηλικία 60 ετών. Από τους επτά γιούς του ο Γουλιέλμος Λουδοβίκος τον διαδέχθηκε στο δουκάτο, ενώ ο Φρειδερίκος Κάρολος έλαβε το Βίννενταλ.

Οικογένεια
Νυμφεύτηκε πρώτα το 1637 την Άννα-Αικατερίνη, κόμισσα του δρυμού και του Ρήνου (Wild- und Rheingräfin) του Ζαλμ-Κύρμπουργκ και είχε τέκνα:
 Ιωάννης-Φρειδερίκος 1637-1659, διάδοχος της Βυρτεμβέργης.
 Σοφία-Λουίζα 1642-1702, παντρεύτηκε τον Χριστιανό-Ερνέστο των Χοεντσόλερν, μαργράβο του Βρανδεμβούργου-Μπαϊρόιτ.
 Χριστίνα-Φρειδερίκη 1644-1674, παντρεύτηκε τον Αλβέρτο Ερνέστο Α΄, κόμη του Έτινγκεν-Έτινγκεν.
 Χριστίνα-Καρλόττα 1645-1699, παντρεύτηκε τον Γεώργιο-Χριστιανό των Σίρκσενα πρίγκιπα της Ανατολικής Φρισίας.
 Γουλιέλμος-Λουδοβίκος 1647-1677, δούκας της Βυρτεμβέργης.
 Άννα-Αικατερίνη 1648-1691.
 Εμπερχαρντίνη-Αικατερίνη 1651-1683, παντρεύτηκε τον Αλβέρτο Ερνέστο Α΄, κόμη του Έτινγκεν-Έτινγκεν.
 Φρειδερίκος-Κάρολος 1652-1698, δούκα της Βυρτεμβέργης-Βίννενταλ.
 Μαξιμιλιανός 1654-1689, πρίγκιπας της Βυρτεμβέργης.
 άλλα 5 τέκνα, απεβίωσαν ανήλικα.

Το 1655 απεβίωσε η Άννα Αικατερίνη και ο Έμπερχαρντ Γ΄ έκανε δεύτερο γάμο με τη Μαρία-Δωροθέα-Σοφία, κόμισσα του Έτινγκεν και είχε τέκνα:
 Γεώργιος-Φρειδερίκος 1657-1685, πρίγκιπας της Βυρτεμβέργης.
 Λουδοβίκος 1661-1698, πρίγκιπας της Βυρτεμβέργης.
 Ιωάννης-Φρειδερίκος 1669-1693, απεβίωσε 24 ετών σε μονομαχία με τον Γιάνος κόμη Πάλφυ.
 Σοφία-Καρλόττα 1671-1717, παντρεύτηκε τον Ιωάννη-Γεώργιο Β΄ δούκα της Σαξονίας-Άιζεναχ.
 άλλα 7 τέκνα, απεβίωσαν ανήλικα.

Εξωτερικοί σύνδεσμοι
 Article in the ADB

Οίκος της Βυρτεμβέργης
Φρειδερίκος Κάρολος της Βυρτεμβέργης-Βίννενταλ

Ο Φρειδερίκος-Κάρολος, γερμ. Friedrich-Karl (12 Σεπτεμβρίου 1652 - 20 Δεκεμβρίου 1697) από τον Οίκο της Βυρτεμβέργης ήταν δούκας της Βυρτεμβέργης-Βίννενταλ.

Βιογραφία
Ήταν ο τρίτος (επιζήσας) γιος του Έμπερχαρτ Γ΄ δούκα της Βυρτεμβέργης και της Άννας-Αικατερίνης κόμισσας Βιντ & Ράιν φον Ζαλμ-Κύμπουρκ.

Γεννήθηκε στη Στουτγάρδη και από το 1677 ανέλαβε την κηδεμονία του ανιψιού του και τη διακυβέρνηση του δουκάτου, ως την ενηλικίωση εκείνου το 1693. Ο βασιλιάς της Γερμανίας τον έκανε στρατάρχη. Πολέμησε εναντίον των Γάλλων στο Ρήνο κατά τον Εννεαετή Πόλεμο (1688-97) υπό τον Λουδοβίκο-Γουλιέλμο μάργραβο του Μπάντεν-Μπάντεν. Το 1692 οι Γάλλοι επιτέθηκαν αιφνίδια στο στρατόπεδό του των 4.000 ιππέων που διοικούσε, στο Έτισχαϊμ του Μύλακερ. Αποσύρθηκαν βιαστικά, αλλά πολλές εκατοντάδες ανδρών χάθηκαν ή αιχμαλωτίστηκαν· μεταξύ αυτών και ο Φρειδερίκος-Κάρολος, που μετά αφέθηκε ελεύθερος.

Το 1696 ασθένησε από σίφυλη και απεβίωσε το επόμενο έτος στη Στουτγάρδη. Ο πρωτότοκος Κάρολος-Αλέξανδρος το 1733 διαδέχθηκε τον άτεκνο εξάδελφό του και έγινε δούκας της Βυρτεμβέργης.

Οικογένεια
Νυμφεύτηκε το 1682 την Ελεονώρα-Ιουλιανή των Χόεντσολερν, κόρη του Αλβέρτου Β΄ μαργράβου του Βρανδεμβούργου-Άνσμπαχ και είχε τέκνα:
 Κάρολος-Αλέξανδρος 1684-1737, δούκας της Βυρτεμβέργης.
 Ερρίκος-Φρειδερίκος 1687-1734, στρατηγός στη Γερμανία.
 Μαξιμιλιανός-Εμμανουήλ 1689-1709, συνταγματάρχης του Σουηδικού στρατού.
 Φρειδερίκος-Λουδοβίκος 1690-1734, διοικητής αξιωματικός του Γερμανικού στρατού.
 Χριστίνα-Καρλόττα 1694-1729, παντρεύτηκε τον Γουλιέλμο-Φρειδερίκο μάργραβο του Βρανδεμβούργου-Άνσμπαχ.
 Φρειδερίκος-Κάρολος 1686-1693 απεβ. 7 ετών, Δωροθέα-Καρλόττα 1685-1687 απεβ. 2 ετών.

Πηγές
 Encyclopædia Britannica: "Frederick Charles, Duke of Württemberg-Winnental"

Οίκος της Βυρτεμβέργης
Γεώργιος του Κεντ

Ο Γεώργιος, (αγγλ. George, 20 Δεκεμβρίου 1902 - 25 Αυγούστου 1942) από τον Οίκο του Ουίνδσορ ήταν δούκας του Κεντ (1934-42). Ήταν ο σύζυγος της Μαρίνας πριγκίπισσας της Ελλάδας.

Βιογραφία
Ο Γεώργιος Εδουάρδος Αλέξανδρος Εδμόνδος ήταν ο τέταρτος γιος του Γεωργίου Ε΄ του Ηνωμένου Βασιλείου και της Μαρίας, κόρης του Φραγκίσκου δούκα του Τεκ.

Μεγαλύτεροι αδελφοί του ήταν ο Εδουάρδος Η΄, ο Γεώργιος ΣΤ΄ βασιλείς του Ηνωμένου Βασιλείου και ο Ερρίκος δούκας του Γκλώστερ.

Το 1942 το στρατιωτικό αεροπλάνο που επέβαινε, συνετρίβη. Ο Γεώργιος ήταν 40 ετών.

Οικογένεια
Νυμφεύτηκε το 1934 τη 2η εξαδέλφη του Μαρίνα της Ελλάδας, κόρη του Νικολάου της Ελλάδας, και είχε τέκνα:
 Εδουάρδος γενν. 1935, δούκας του Κεντ.
 Αλεξάνδρα γενν. 1936, παντρεύτηκε τον εντιμ. Τζέιμς Ότζιλβυ.
 Μιχαήλ γενν. 1942 , πρίγκιπας του Κεντ.

Πρόγονοι

Εξωτερικοί σύνδεσμοι
 Hansard 1803–2005: contributions in Parliament by the Duke of Kent
 Portraits of Prince George from the National Portrait Gallery

Εικόνες

Οίκος Ουίνδσορ
Εδουάρδος του Κεντ

Ο Πρίγκιπας Εδουάρδος, Δούκας του Κεντ, είναι μέλος της Βρετανικής Βασιλικής Οικογένειας. Γεννήθηκε στις 9 Οκτωβρίου 1935. Η Βασίλισσα Ελισάβετ Β΄ ήταν πρώτη του ξαδέρφη, καθώς ο πατέρας του Πρίγκιπας Γεώργιος, Δούκας του Κεντ, ήταν αδελφός του Βασιλιά Γεωργίου ΣΤ΄. Η μητέρα του, Πριγκίπισσα Μαρίνα της Ελλάδας, ήταν πρώτη ξαδέλφη του Πρίγκιπα Φιλίππου, Δούκα του Εδιμβούργου.

Κατέχει τον τίτλο του Δούκα του Κεντ από την ηλικία των έξι ετών, μετά το θάνατο του πατέρα του σε αεροπορικό δυστύχημα το 1942. Έτσι, με την ιδιότητά του αυτή, εκπροσωπεί τον Βασιλιά σε διάφορες περιστάσεις. Υπήρξε από το 1969 έως το 2021 πρόεδρος του Παναγγλικού Συλλόγου Τένις και Κρίκετ, απονέμοντας τα τρόπαια στα ετήσια πρωταθλήματα, ενώ ως το 2001 υπηρετούσε ως Ειδικός Εκπρόσωπος του Ηνωμένου Βασιλείου για το Διεθνές Εμπόριο και τις Επενδύσεις. Είναι πρόεδρος της Ένωσης Προσκόπων, του Βασιλικού Ινστιτούτου Ηνωμένων Υπηρεσιών και του Βασιλικού Ιδρύματος της Μεγάλης Βρετανίας. Από το 1967 αποτελεί Μεγάλο Μάγιστρο της Μεγάλης Στοάς της Αγγλίας. Είναι επίσης προστάτης του Ινστιτούτου Ανώτερων Αυτοκινητιστών.

Βιογραφία
Είναι ο πρωτότοκος γιος του Γεωργίου δούκα του Κεντ και της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας. Έτσι ο Εδουάρδος είναι δισεγγονός του Γεωργίου Α΄ της Ελλάδας και 2ος εξάδελφος του Κωνσταντίνου Β΄ της Ελλάδας.

Οικογένεια
Νυμφεύτηκε το 1961  την Αικατερίνη Γουόρσλεϋ, κόρη του σερ Γουίλιαμ Άρθρινγκτον Γουόρσλεϋ, 4ου βαρονέτου του Χόβινγκχαμ και απέκτησαν τα εξής τέκνα:
 Γεώργιος Ουίνδσορ γενν. 1962, κόμης του Σαιντ Άντριους.
 Λαίδη Χέλεν Τέυλορ γενν. 1964, παντρεύτηκε τον Τίμοθυ Τέυλορ.
 Λόρδος Νικόλαος Ουίνδσορ γενν. 1970.

Παραπομπές

Εξωτερικοί σύνδεσμοι
 Hansard 1803–2005: contributions in Parliament by the Duke of Kent
 The Duke of Kent at the Royal Family website
 The United Grand Lodge of England – HRH The Duke of Kent, KG, GCMG, GCVO, ADC (Grand Master)
 Time Article on Birth of Prince Edward 

Οίκος Ουίνδσορ
Μεγαλόσταυροι του Τάγματος της Αξίας της Δημοκρατίας της Πολωνίας
Ώτοστοπ (τραγούδι της Άννας Βίσση)

Το "Ώτοστοπ" ήταν η ελληνική συμμετοχή στο διαγωνισμό τραγουδιού της Eurovision το 1980, που ερμηνεύτηκε στην ελληνική γλώσσα από την Άννα Βίσση και το συγκρότημα Επίκουροι.

Με τη μουσική του Τζίκ Νακασσιάν και τους στίχους της Ρόνυ Σοφού, το "Autostop" ήταν η έκτη συμμετοχή της Ελλάδας στον διαγωνισμό. Πρόκειται για έναν αναβαθμισμένο αριθμό σε επαίνους της παράδοσης του Ωτοστόπ σε όλη την Ευρώπη. Η Βίσση προτείνει ότι είναι ο καλύτερος τρόπος να δει κανείς τον κόσμο και τραγουδάει ότι κανείς μπορεί να πάει ακόμα και στην Κίνα. Το τραγούδι είναι επίσης αξέχαστο για τη συχνή επανάληψη του τίτλου, με τη λέξη να τραγουδιέται 37 φορές. Αξίζει επίσης να σημειωθεί ότι η Λία Βίσση, η μεγαλύτερη αδελφή της Άννας, εμφανίστηκε ως μία από τους υποστηρικτές στα φωνητικά της τραγουδίστριας, έχοντας κάνει το ίδιο, έναν χρόνο πριν. Και οι δύο αδελφές θα συνέχιζαν (στο Διαγωνισμό του 1982 στην υπόθεση της Άννας και στο διαγωνισμό του 1985 στη Λία) να εκπροσωπήσει τη χώρα γέννησής τους, την Κύπρο.

Ο διαγωνισμός τραγουδιού της Eurovision 1980 πραγματοποιήθηκε στη Χάγη της Ολλανδίας στις 19 Απριλίου 1980. Το "Ώτοστοπ" ερμηνεύτηκε τρίτο από τις δεκαεννέα συμμετοχές της βραδιάς και ακολούθησε την Ajda Pekkan της Τουρκίας με το «Pet'r Oil» ενώ προηγήθηκε της Sophie & Magaly με τον "Papa Pingouin". Στο τέλος της ψηφοφορίας, η απόδοση είχε λάβει 30 πόντους, τοποθετώντας το 13ο σε ένα πεδίο των 19.

Ακολούθησε ως Έλληνας εκπρόσωπος στο Διαγωνισμό του 1981 ο Γιάννης Δημητράς με το "Φεγγάρι Καλοκαιρινό". Όπως αναφέρθηκε παραπάνω, η Άννα Βίσση επέστρεψε στο Διαγωνισμό το 1982, στη συνέχεια εκπροσώπησε τη γενέτειρά της, την Κύπρο με το "Μόνο η Αγάπη" και για τρίτη φορά το 2006 με το "Everything", πάλι τραγουδώντας για την Ελλάδα.

Ωτοστοπ
Τραγούδια της Ελλάδας στη Eurovision
Γεώργιος του Σαιντ Άντριους

Ο Γεώργιος, αγγλ. George (γενν. 26 Ιουνίου 1962) από τον Οίκο του Ουίνδσορ είναι κόμης του Σαιν Άντριους.

Βιογραφία
Είναι ο πρωτότοκος γιος του Εδουάρδου δούκα του Κεντ και της Αικατερίνης Γουόρσλεϋ, κόρης του σερ Γουίλιαμ Άρθινγκτον Γουόρσλεϋ 4ου βαρονέτου του Χόβινγκχαμ, συνταγματάρχη.

Ο πατέρας του Εδουάρδος είναι γιος της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας. Έτσι ο Γεώργιος είναι τρισεγγονός του Γεωργίου Α΄ της Ελλάδας και 3ος εξάδελφος του Παύλου διαδόχου της Ελλάδας.

Οικογένεια
Νυμφεύτηκε το 1988 την δρ. Συλβάνα Τομαζέλλι, κόρη του Μαξιμίλιαν-Καρλ Τομαζέλλι και έχει τέκνα:
 Εδουάρδος-Εδμόνδος-Μαξιμιλιανός-Γεώργιος Ουίνδσορ γενν. 2 Δεκεμβρίου 1988, λόρδος Ντάουνπατρικ.
 Μαρίνα-Καρλόττα-Αλεξάνδρα-Αικατερίνη-Ελένη Ουίνδσορ γενν. 30 Σεπτεμβρίου 1992, λαίδη.
 Αμαλία-Σοφία-Θεοδώρα-Μαίρη-Μαργαρίτα Ουίνδσορ γενν. 24 Αυγούστου 1995, λαίδη.

Πηγές
 Ronald Allison; Sarah Riddell (1991). The Royal encyclopedia. Macmillan Press. p. 145. Retrieved 2010-07-14.

Οίκος Ουίνδσορ
Κλεοπάτρα (τραγουδίστρια)

Η Κλεοπάτρα Πανταζή (Κλεοπάτρα) είναι Ελληνίδα τραγουδίστρια με ισχυρή συναισθηματική απόδοση. Γεννήθηκε στην Αθήνα το 1963. Είναι γνωστή για την εκπροσώπηση της Ελλάδας στον Διαγωνισμό Τραγουδιού της Eurovision 1992, στη Σουηδία. Ο μουσικός, Χρήστος Λαγός, συνέθεσε γι 'αυτήν το τραγούδι «Όλου του Κόσμου η Ελπίδα». Η Κλεοπάτρα σημείωσε 94 πόντους και έφτασε στην πέμπτη θέση, μία από τις καλύτερες θέσεις που έχει ποτέ φτάσει στο ελληνικό τραγούδι στο Διαγωνισμό. Έχει συνεργαστεί με τον μουσικό Μίμη Πλέσσα και τραγούδησε ένα ντουέτο με το ροκ/λαϊκό είδωλο, Στέλιο Ρόκκο, με τίτλο «Να Μ'Αγάπας». Ο θάνατος του συντρόφου της, Χρήστου Λαγού σε αυτοκινητιστικό δυστύχημα το 2003 την σημάδεψε βαθιά.

Δισκογραφία
1992 - Κλεοπάτρα
1994 - Όλα Τα Σ' Αγαπώ

Επιπλέον λινκ
Eurovision
Eurovision 
Kleopatra Lyrics

Ελληνίδες τραγουδίστριες
Συμμετέχοντες στο διαγωνισμό τραγουδιού Eurovision με την Ελλάδα
Διαγωνισμός Τραγουδιού Eurovision 1992
Συμμετέχοντες στη Eurovision